Henry Fonda

Henry Jaynes Fonda (16. mai 1905 – 12. august 1982) oli Ameerika Ühendriikide teatri- ja filminäitleja.

 Karjäär 
Henry Fonda alustas näitlemist New Yorgis Broadway teatris ning 1935. aastal tegi ta oma filmidebüüdi Hollywoodis. Suurem tuntus saabus filmiga "Vihakobarad" (The Grapes of Wrath, 1940)Vihakobarad/The Grapes of Wrath (1940). Filmiveeb, mille eest Fondale anti 1941. aastal parima lavastaja Oscar. 

Näitleja tuntumad osatäitmised olid filmides "Ox-Bow' juhtum" (The Ox-Bow Incident, 1943), "Mister Roberts" (1955), "12 vihast meest" (12 Angry Men, 1955)12 vihast meest/12 Angry Men (1957). Filmiveeb, "Sõda ja rahu" (War and Peace, 1956) "Ükskord Metsikus Läänes" (Once Upon a Time in the West, 1968)Ükskord Metsikus Läänes/Once Upon a Time in the West (1968). Filmiveeb ja "Sinu, minu ja meie" (Yours, Mine and Ours, 1968).

 Tunnustus 
Kolmel korral on Henry Fonda kandideerinud Oscari ja Kuldgloobuse nominatsioonile. 1982. aastal pärjati ta parima meespeaosatäitja kullast kujuga ja kuldgloobusega Norman Thayeri rolli eest filmis "Kuldjärve ääres" (On Golden Pond, 1981).Henry Fonda - Awards. IMDb 

Aasta varem anti Fondale aga elutöö Oscar ja Cecil B. DeMille'i nimeline elutööauhind. 

Lisaks on näitlejal teatriauhind Tony aastast 1948 ("Mister Roberts") ja Briti Akadeemia filmiauhind aastast 1958 ("12 vihast meest").

Alates 1960. aastast on Hollywoodi kuulsuste alleel (Hollywood Walk of Fame) aadressil 1601 Vine Street tema täht.

1999. aastal avaldatud edetabeli "AFI's 100 Years...100 Stars" (Ameerika Filmiinstituut) tulemuste põhjal asub näitleja meesnäitlejate tabelis kuuendal kohal.

 Isiklikku 
Näitlejana on tuntud ka tema tütar Jane Fonda, poeg Peter Fonda ning lapselapsed Bridget Fonda ja Troy Garity. 

 Viited 

 Välislingid 





Kategooria:Ameerika Ühendriikide filminäitlejad
Kategooria:Ameerika Ühendriikide teatrinäitlejad
Kategooria:Sündinud 1905
Kategooria:Surnud 1982